ddrg/super_eurlex huggingface dataset:
(16)

Šiuo klausimu Komisija savo sprendime pradėti procedūrą išreiškė tam tikras abejones dėl šios pagalbos schemos suderinamumo su bendrąja rinka. Jos nuomone, visos anksčiau išreikštos abejonės pasitvirtino, kadangi: a) schemoje numatyta suteikti pagalbą zonose, kurioms negali būti taikomos Sutarties 87 straipsnio 3 dalies a ir c punktuose išdėstytos nukrypimus leidžiančios nuostatos. Pagal Italijos pagalbos regionams žemėlapį 2000–2006 m. laikotarpiui (13) Campobasso, Frosinone, Isernia, Massa Carrar, Viterbe provincijos ir Tivoli bei Formia komunos neatitinka reikalavimų visiškai pasinaudoti pirmiau minėtomis nukrypimus leidžiančiomis nuostatomis. Todėl jokia regioninės pagalbos schema šiose zonose negali būti taikoma; b) schema taip pat numato pagalbą zonose, kurioms gali būti taikomos Sutarties 87 straipsnio 3 dalies a ir c punktuose išdėstytos nukrypimus leidžiančios nuostatos. Tačiau Komisija jau patvirtino pagalbos schemas, numatančias identišką mokesčių kreditą investicijoms šiose zonose (14), ir jos gali būti taikomos. Todėl, Komisijos nuomone, yra įmanoma, kad aptariama schema daugiausiai yra taikoma zonose, nurodytose a punkte; c) schemoje aiškiai nenumatytas įsipareigojimas laikytis nuostatų, numatytų Gairėse valstybės pagalbai žvejybos ir akvakultūros sektoriuose tirti (15), 1999 m. gruodžio 17 d. Tarybos reglamente (EB) Nr. 2792/1999, nustatančiame išsamias Bendrijos struktūrinės paramos žuvininkystės sektoriui taisykles ir tvarką (16), ir 2002 m. gruodžio 20 d. Tarybos reglamente (EB) Nr. 2369/2002, iš dalies keičiančiame Tarybos reglamentą (EB) Nr. 2792/1999, nustatantį išsamias Bendrijos struktūrinės paramos žuvininkystės sektoriui taisykles ir tvarką (17).
(136)

Komisija atkreipia dėmesį į Jungtinės Karalystės ir Gibraltaro argumentus, kad yra neįmanoma apibrėžti konkrečios bendrovių grupės, ir kad taisyklės yra bendrai taikomos visoms bendrovėms Gibraltare. Tačiau tai nepanaikina galimybės, kad 15 % viršutinė riba būtų de facto pasirinktinai taikoma priemonė, kaip buvo aprašyta pirmiau esančiame punkte. Šia prasme, Jungtinės Karalystės ir Gibraltaro nuorodos į Pranešimo 14 punktą nėra prasmingos, kadangi to punkto nuostatos nepanaikina galimybės, kad akivaizdžiai bendro pobūdžio priemonės gali būti valstybės pagalba. Būtent Pranešimo 14 punkte yra kalbama apie mokesčių nuolaidas tam tikroms investicijoms ir priemonėms, skirtoms sumažinti darbo jėgos apmokestinimą „visoms firmoms“, tačiau tai netaikytina 15 % viršutinei ribai, kuri yra skirta tik toms bendrovėms, kurių pelnas pagal jų darbuotojų skaičių, nėra didelis. Be to, ši 15 % riba nėra grynai techninė priemonė, kaip apibrėžta Pranešimo 13 punkto pirmojoje įtraukoje. Nors tradicinės mokesčių sistemos apriboja pelno dalį, kuri yra sumokama kaip mokesčiai, nustatydamos mokesčio normas (pagal diapazoną sistemos nustato viršutinę arba didžiausią mokesčio normą), lygiavertė techninė priemonė mokesčių sistemoje, kur mokamas darbo užmokesčio fondo mokestis yra mokesčio dydis vienam darbuotojui ir, Gibraltaro atveju, yra vienodas – 3 000 GBP. Viršutinė riba darbo užmokesčio fondo mokesčio ir nekilnojamojo turto mokesčio sistemoje, kuri yra siejama su įvairiais kriterijais, pavyzdžiui, pelno lygis, negali būti lyginama su kintamomis mokesčio normomis, taikomomis progresinio pelno apmokestinimo sistemose, kurios yra pateisinamos sistemos pobūdžiu ir jos bendra schema (Pranešimo 24 punktas). Taip pat negalima teigti, kad 15 % riba yra priemonė, kuria būtų siekiama bendrų ekonominių tikslų, kaip apibūdinta Pranešimo 13 punkto antrojoje įtraukoje, ar kad ji sumažintų mokestinę prievolę, susijusią su tam tikromis gamybos išlaidomis visoje Gibraltaro ekonomikoje; tai yra priemonė, kuri yra naudinga tik ribotam įmonių skaičiui. Be to, viršutinė riba nėra tiesiogiai susijusi su darbo užmokesčio arba verslo patalpų sąnaudomis, greičiau ji susijusi su bendrovių pelningumu. Šis rodiklis yra išorinis darbo užmokesčio fondo mokesčio ir įmonių nekilnojamojo turto mokesčio atžvilgiu.
(32)

Visų pirma „Corus“ mano, kad „Carsid“ nėra konkurencinga įmonė ir kad ateityje tokia nebus. „Corus“ teigimu, dėl „Carsid“ vidinės lokalizacijos atsiranda kai kurių konkurencingumą mažinančių nepatogumų, susijusių su sąnaudų kaštais: darbo jėga, išlaidos anglims ir geležies rūdai, geležies laužui, elektrai. Be to, „Carsid“ yra per maža įmonė, kad vykstant gamybos procesui galėtų sutaupyti lėšų (10). „Carsid“ neturi konkrečių pranašumų: įmonė šalyje parduos tradicinius pusfabrikačius, kurių pagaminama per daug, o kiti gamintojai yra geriau pasirengę vykdyti eksportą. Gamybos išlaidos Šarlerua šiuo metu yra 15 % didesnės už vidutinės konkuruojančios įmonės išlaidas. Šarlerua veikianti įmonė, už toną prašydama 219 USD, yra didžiausią kainą nustatęs gamintojas Europoje (išskyrus nedidelės apimties graikų gamintoją „Halyvourgiki“). „World Steel Dynamics“ atliktų tyrimų duomenimis, iš 300 analizuotų gamintojų ji užima 207 poziciją.
„12.4.

Remiantis raštišku gyvūnų laikytojo pareiškimu arba ūkio registro ir pervežimo dokumentų, tvarkomų pagal Tarybos reglamentą (EB) Nr. 21/2004, ypač to reglamento priedo B ir C dalis, patikrinimu, jie buvo laikomi viename kilmės ūkyje ne trumpiau kaip 30 dienų iki pakrovimo arba nuo atsivedimo kilmės ūkyje, kai gyvūnų amžius yra mažiau kaip 30 dienų, ir jokia avis ar ožka nebuvo atvežta į kilmės ūkį per paskutinį 21 dienos laikotarpį iki pakrovimo ir joks porakanopis gyvūnas, įvežtas iš trečiosios šalies, nebuvo atvežtas į kilmės ūkį per 30 dienų laikotarpį iki išsiuntimo iš kilmės ūkio, nebent tokie gyvūnai būtų buvę atvežti pagal Direktyvos 91/68/EEB 4a straipsnio 2 dalį;“.
b)

pakaitiniais nariais: Mr Vasco Ilídio ALVES CORDEIRO Secretário regional da Presidência da Região Autónoma dos Açores vietoj Roberto AMARAL, Manuel Joaquim BARATA FREXES Presidente da Câmara Municipal do Fundão Praça do Município vietoj Manuel do Nascimento MARTINS
3)

Lentelė papildoma šiais duomenimis: Bandymų metodas Klasė Klasifikavimo kriterijai „ENV 1187:2002 4 bandymas BROOF(t4) Turi būti tenkinamos visos šios sąlygos: — jokios skverbties į stogo sistemą per 1 valandą, — atliekant pradinį bandymą, po bandymo liepsnos nutraukimo, bandiniai dega < 5 minučių, — atliekant pradinį bandymą, liepsnos plitimas degimo plote < 0,38 m CROOF(t4) Turi būti tenkinamos visos šios sąlygos: — jokios skverbties į stogo sistemą per 30 minučių, — atliekant pradinį bandymą, po bandymo liepsnos nutraukimo, bandiniai dega < 5 minučių, — atliekant pradinį bandymą, liepsnos plitimas degimo plote < 0,38 m DROOF(t4) Turi būti tenkinamos visos šios sąlygos: — skverbtis į stogo sistemą įvyksta per 30 minučių, tačiau skverbtis neįvyksta pradinio bandymo liepsna metu, — atliekant pradinį bandymą, po bandymo liepsnos nutraukimo, bandiniai dega < 5 minučių, — atliekant pradinį bandymą, liepsnos plitimas degimo plote < 0,38 m EROOF(t4) Turi būti tenkinamos visos šios sąlygos: — skverbtis į stogo sistemą įvyksta per 30 minučių, tačiau skverbtis neįvyksta pradinio bandymo liepsna metu, — liepsnos plitimas nekontroliuojamas FROOF(t4) Degumo charakteristikos nenustatytos * Reikėtų atkreipti dėmesį į varvėjimą iš apatinės bandinio dalies, bet kokį mechaninį defektą ar bet kokias atsiradusias kiaurymes ir pažymėti ženklu „x“ bandymą, kurio metu buvo nustatytas vienas ar keli iš pirmiau minėtų požymių. Be to, priklausomai nuo stogo nuolydžio bandymo metu, įrašomos raidės „EXT.F“, jeigu norima nurodyti „plokščias arba horizontalus“ ir raidės „EXT.S“ – jeigu „šlaitinis“.“
Oficialusis leidinys L 116 , 22/04/2004 p. 0039 - 0039



Komisijos sprendimas 2004 m. balandžio 20 d. dėl pašarinių augalų sėklos mišinių pateikimo į rinką sąlygų (pranešta dokumentu Nr. C(2004) 1429) (tekstas svarbus EEE) (2004/371/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1966 m. liepos 14 d. Tarybos direktyvą 66/401/EEB dėl prekybos pašarinių augalų sėkla [1], ypač į jos 13 straipsnio 1 dalies trečią pastraipą, kadangi: (1) 1) Pagal Direktyvą 66/401/EEB, pašarinių augalų sėklos mišinius galima pateikti į rinką jeigu įvairios mišinio sudėtinės dalys, prieš sumaišant, atitiko, be pardavimo ir pakuočių žymėjimo nuostatų, joms taikomas Bendrijos pardavimo taisykles, (2) 2) Siekiant užtikrinti laisvą pašarinių augalų sėklų mišinių judėjimą, turėtų būti nustatytos šių mišinių gamybos, gamybos kontrolės ir ženklinimo sąlygos. (3) 3) Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Be sąlygų, nustatytų Direktyvoje 66/401/EEB, šis sprendimas numato pašarinių augalų sėklos mišinių gamybos, gamybos kontrolės ir ženklinimo sąlygas. 2 straipsnis Valstybės narės reikalauja, kad sėklos mišinius gaminančios firmos: a) įdiegtų maišymo įrangą, kuri užtikrintų, kad pagamintas mišinys būtų vienodas; b) taikytų atitinkamas procedūras maišymo procesams; c) paskirtų asmenį, kuris būtų tiesiogiai atsakingas už maišymo procesą; d) vestų pašarinių augalų sėklos mišinių registrą. 3 straipsnis Sėklos mišinius ketinančios gaminti firmos praneša Direktyvos 66/401/EEB IV priedo A skyriaus I dalies c punkto 2 papunktyje nurodytai institucijai: a) įvairių sudėtinių dalių procentinę svorio sudėtį pagal veislę ir, jei reikia, pagal rūšį; b) mišinio pavadinimą, kai jis suteikiamas pakuotėms ženklinti. 4 straipsnis 1. Sėklos mišinių gamybos kontrolę atlieka 3 straipsnyje nurodyta institucija. 2. Kontrolė atliekama: a) kontroliuojant kiekvienos sudėtinės dalies identiškumą ir bendrą svorį, bent jau atsitiktinai patikrinant oficialias sėklos pakuotę žyminčias etiketes; ir b) atsitiktinai tikrinant maišymo procesą, įskaitant pagamintus mišinius. 5 straipsnis Išsami informacija, susijusi su naudojimu pašarams, yra nurodoma oficialioje ir (arba) tiekėjo etiketėje. 6 straipsnis Šis sprendimas skirtas valstybėms narėms. Priimta Briuselyje, 2004 m. balandžio 20 d. Komisijos vardu David Byrne Komisijos narys [1] OL 125, 1966 7 11, p. 2298/66. Direktyva su paskutiniais pakeitimais, padarytais Direktyva 2003/61/EB (OL L 165, 2003 7 3, p. 23). --------------------------------------------------
(9)

Šiuo metu valstybės finansų duomenys vis dar nėra tikslūs. 2003 m. 3,2 % BVP biudžeto deficitą, paskelbtą gegužės 4 d., galima palyginti su kovo pradžioje paskelbtu 1,7 % BVP deficitu, kuris virto 2,95 % BVP deficitu to paties mėnesio pabaigoje, vyriausybei imantis naujos rimtas pasekmes turinčios iniciatyvos tikrinti valstybės finansus. Kadangi pagrindinių duomenų klausimas lieka neišspręstas, Graikijos valdžios institucijos imasi ryžtingų veiksmų siekiant greitai išspręsti svarbiausius klausimus glaudžiai bendradarbiaudamos su Eurostatu. Be to, nors Eurostatas patvirtino gegužės 4 d. paskelbtus duomenis, yra tvirtų pagrindų manyti, jog 2003 m. ir ankstesnių metų duomenys bus peržiūrimi, ypač todėl, kad deficitas greičiausiai didės, kai 2004 m. rugsėjį bus rengiamas eilinis pranešimas. Tikimasi, kad dėl tokių peržiūrėjimų 2004 m. biudžeto deficito skaičiai didės,
Oficialusis leidinys L 157 , 30/04/2004 p. 0004 - 0006



Europos Parlamento ir Tarybos sprendimas Nr. 846/2004/EB 2004 m. balandžio 29 d. iš dalies keičiantis Tarybos sprendimą 2000/821/EB dėl programos, skatinančios Europos garso ir vaizdo kūrinių kūrimą, platinimą bei skatinimą, įgyvendinimo (MEDIA plius – kūrimas, platinimas ir reklama) (2001–2005 m.) EUROPOS PARLAMENTAS IR EUROPOS SĄJUNGOS TARYBA atsižvelgdami į Europos bendrijos steigimo sutartį, ypač jos 157 straipsnio 3 dalį, atsižvelgdami į Komisijos pasiūlymą, atsižvelgdami į Europos ekonomikos ir socialinių reikalų komiteto nuomonę [1], atsižvelgdami į Regionų komiteto nuomonę [2], veikdami Sutarties 251 straipsnyje nustatyta tvarka [3], kadangi: (1) Sprendimu 2000/821/EB [4] Taryba nustatė, kad Media Plus programa, kuri skatina Europos audiovizualinių kūrinių kūrimą, platinimą ir reklamavimą, bus vykdoma nuo 2001 m. sausio 1 d. iki 2005 m. gruodžio 31 d. (2) Labai svarbu užtikrinti Bendrijos politikos, remiančios Europos audiovizualinį sektorių, tęstinumą, atsižvelgiant į Bendrijos tikslus pagal Sutarties 157 straipsnį. (3) Taip pat labai svarbu, kad Komisija pateiktų išsamią ir detalią MEDIA Plus programos vertinimo ataskaitą ne vėliau kaip 2005 m. gruodžio 31 d., kad užtektų laiko teisės aktų leidžiamajai institucijai apsvarstyti pasiūlymą dėl naujos Media Plus programos, kuri planuojama nuo 2007 m., ir kad biudžeto valdymo institucija galėtų įvertinti naujos finansinės struktūros poreikį, NUSPRENDĖ: 1 straipsnis Sprendimas 2000/821/EB iš dalies keičiamas taip: 1. 1 straipsnio 1 dalyje vietoj "2005 m. gruodžio 31 d." įrašoma "2006 m. gruodžio 31 d." 2. 5 straipsnio 2 dalyje vietoje orientacinės 350 milijonų eurų sumos įrašoma 450,60 milijonų eurų, įskaitant patikslinimą dėl plėtros peržiūrėjus finansinę perspektyvą. 2 straipsnis Šis sprendimas įsigalioja jo paskelbimo Europos Sąjungos oficialiajame leidinyje dieną. Priimta Strasbūre, 2004 m. balandžio 29 d. Europos Parlamento vardu Pirmininkas P. Cox Tarybos vardu Pirmininkas M. McDowell [1] OL C 10, 2004 1 14, p. 8. [2] OL C 23, 2004 1 27, p. 24. [3] 2004 m. vasario 12 d. Europos Parlamento nuomonė (dar nepaskelbta Oficialiajame leidinyje) ir 2004 m. balandžio 26 d. Tarybos sprendimas. [4] OL L 336, 2000 12 30, p. 82. --------------------------------------------------
Oficialusis leidinys L 192 , 31/07/2003 p. 0053 - 0053



Tarybos sprendimas 2003/567/BUSP 2003 m. liepos 21 d. įgyvendinantis Bendrąją poziciją 1999/533/BUSP dėl Europos Sąjungos įnašo skatinant greitą Visuotinio branduolinių bandymų uždraudimo sutarties (VBBUS) įsigaliojimą EUROPOS SĄJUNGOS TARYBA, atsižvelgdama į 1999 m. liepos 29 d. Tarybos bendrąją poziciją 1999/533/BUSP dėl Europos Sąjungos įnašo skatinant greitą Visuotinio branduolinių bandymų uždraudimo sutarties (VBBUS) įsigaliojimą [1], ypač į jos 1 ir 4 straipsnius, juos siejant su Europos Sąjungos sutarties 23 straipsnio 2 dalimi, kadangi: (1) Pagal Bendrąją poziciją 1999/533/BUSP Europos Sąjunga įsipareigojo skatinti visas valstybes, kurios dar to nepadarė, nedelsiant pasirašyti ir ratifikuoti VBBBUS, ypač tas valstybes, kurios yra sąraše tų 44 valstybių, kurių ratifikavimas yra būtinas, kad VBBUS įsigaliotų. (2) Reikia prisidėti prie trečios konferencijos pagal VBBUS XIV straipsnį, kuri įvyks 2003 m. rugsėjo mėn. 3-5 d. Vienoje, sėkmės siekiant paspartinti VBBUS ratifikavimo procesą, kad būtų sudarytos palankios sąlygos greitam VBBUS įsigaliojimui, NUSPRENDĖ: 1 straipsnis Pagal Bendrosios pozicijos 1999/533/BUSP 1 straipsnyje nurodytą greito VBBUS įsigaliojimo rėmimo nuostatą, Europos Sąjunga skatina visas dar to nepadariusias valstybes nedelsiant pasirašyti ir ratifikuoti VBBUS. Šiuo tikslu Europos Sąjunga skatina: a) visų pirma tas valstybes, kurios yra sąraše tų 44 valstybių, kurių ratifikavimas yra būtinas, kad VBBUS įsigaliotų; b) tas valstybes, kurios jau pasirašė, bet neratifikavo VBBUS, ypač valstybes, kuriose bus Tarptautinės monitoringo sistemos (TSS) priimančiosios stotys; c) tas valstybes, kurios dar nepasirašė VBBUS, ypač valstybes, kuriose bus TSS priimančiosios stotys. 2 straipsnis Europos Sąjunga remia konferencijos pagal VBBUS XIV straipsnį politiniu lygmeniu sušaukimą. 3 straipsnis Kad paspartintų ratifikavimo procesą ir palengvintų greitą VBBUS įsigaliojimą, Europos Sąjunga gali kreiptis į regionines organizacijas (tokias kaip Afrikos Sąjunga, Amerikos valstybių organizacija (OAS) ir Pietryčių Azijos valstybių asociacija (ASEAN)). 4 straipsnis Pirmininkaujanti valstybė narė informuoja VBBUS Laikinąjį techninį sekretoriatą apie 1 ir 2 straipsnių įgyvendinimą. 5 straipsnis Šis sprendimas įsigalioja jo priėmimo dieną. 6 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje, 2003 m. liepos 21 d. Tarybos vardu Pirmininkas F. Frattini [1] OL L 204, 1999 8 4, p. 1. --------------------------------------------------
Oficialusis leidinys L 059 , 04/03/2003 p. 0026 - 0027



Komisijos sprendimas 2003 m. kovo 3 d. iš dalies pakeičiantis Sprendimą 92/452/EEB dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo Kanados ir Jungtinių Amerikos Valstijų atžvilgiu (pranešta dokumentu Nr. C(2003) 658) (tekstas svarbus EEE) (2003/151/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių [1], su paskutiniais pakeitimais, padarytais Komisijos sprendimu 94/113/EB [2], ypač į jo 8 straipsnį, kadangi: (1) Komisijos sprendime 92/452 [3] su paskutiniais pakeitimais, padarytais Sprendimu 2003/12/EB [4], numatyta, kad valstybės narės importuoti embrionus iš trečiųjų šalių gali tik tada, jei juos surinko, apdorojo ir saugojo embrionų surinkimo grupė, įtraukta į to sprendimo sąrašus. Kanada ir Jungtinės Amerikos Valstijos paprašė sąraše iš dalies pakeisti su šiomis šalimis susijusius įrašus. (2) Kanada ir Jungtinės Amerikos Valstijos pateikė garantijas dėl atitikties atitinkamoms Direktyvoje 89/556/EEB nustatytoms taisyklėms, ir tų šalių veterinarijos tarnybos oficialiai patvirtino susijusias surinkimo grupes eksportuoti į Bendriją; (3) Todėl reikėtų atitinkamai iš dalies pakeisti Sprendimą 92/452/EEB. (4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 92/452/EEB priedas iš dalies keičiamas taip: 1. Kanados grupei Nr. E 728 skirta eilutė pakeičiama taip: "CA | | E728 | | Central Canadian Genetics Ltd 202 Dufferin Ave. Selkirk, Manitoba R1A 1B9 | Dr Jack Reeb Dr Richard Hodges" | 2. Jungtinių Amerikos Valstijų grupių sąrašas papildomas šia eilute: "US | | 02TX107 E 1482 | | Ovagenix Rt. 2 Box 437 Hearne, TX 77859 | Dr Stacy Smitherman" | 2 straipsnis Šis sprendimas taikomas nuo 2003 m. kovo 7 d. 3 straipsnis Šis sprendimas skirtas valstybėms narėms. Priimta Briuselyje, 2003 m. kovo 3 d. Komisijos vardu David Byrne Komisijos narys [1] OL L 302, 1989 10 19, p. 1. [2] OL L 53, 1994 2 24, p. 23. [3] OL L 250, 1992 8 29, p. 40. [4] OL L 7, 2003 1 11, p. 84. --------------------------------------------------
Oficialusis leidinys L 101 , 23/04/2003 p. 0012 - 0012



Tarybos sprendimas 2003 m. balandžio 14 d. dėl Europos bendrijos ir Buvusiosios Jugoslavijos Respublikos Makedonijos susitarimo pasikeičiant raštais dėl ekologinių taškų sistemos, taikytinos Buvusiosios Jugoslavijos Respublikos Makedonijos tranzitiniam vežimui per Austriją (2003/278/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 71 straipsnio 1 dalį, siejant ją su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi: (1) Europos bendrijos ir Buvusiosios Jugoslavijos Respublikos Makedonijos susitarimas transporto srityje [3] ir konkrečiai jo 12 straipsnio 3 dalies b punktas nustato, kad taikoma ekologinių taškų sistema, lygiavertė tai, kurią Europos Sąjungai nustato Austrijos, Suomijos ir Švedijos stojimo akto 9 protokolo 11 straipsnis. (2) Komisija Bendrijos vardu derybose parengė Europos bendrijos ir Buvusiosios Jugoslavijos Respublikos Makedonijos susitarimą pasikeičiant raštais, nustatantį ekologinių taškų skaičiavimo būdą ir išsamias jų administravimo ir kontrolės taisykles bei procedūras. (3) Šis susitarimas Bendrijos vardu buvo pasirašytas 2002 m. spalio 29 d. atsižvelgiant į jo galimą sudarymą vėlesne data pagal Tarybos sprendimą 2003/197/EB [4]. (4) Šis susitarimas turėtų būti patvirtintas, NUSPRENDĖ: 1 straipsnis Bendrijos vardu patvirtinamas Europos bendrijos ir Buvusiosios Jugoslavijos Respublikos Makedonijos susitarimas pasikeičiant raštais dėl ekologinių taškų sistemos, taikytinos Buvusiosios Jugoslavijos Respublikos Makedonijos tranzitiniam vežimui per Austriją. Susitarimo pasikeitimo raštais forma tekstas pridedamas prie šio sprendimo [5]. 2 straipsnis Šis sprendimas skelbiamas Europos Sąjungos oficialiajame leidinyje. Priimta Liuksemburge, 2003 m. balandžio 14 d. Tarybos vardu A. Giannitsis Pirmininkas [1] OL C 20E, 2003 1 28, p. 82. [2] 2002 m. spalio 22 d. nuomonė (dar nepaskelbta Oficialiajame leidinyje). [3] OL L 348, 1997 12 18, p. 170. [4] OL L 75, 2003 3 21, p. 33. [5] OL L 75, 2003 3 21, p. 34. --------------------------------------------------
Oficialusis leidinys C 026 , 30/01/1999 p. 0022 - 0022



Tarybos Sprendimas 1998 m. gruodžio 3 d. nurodantis Europolui nagrinėti teroristinės veiklos metu padarytus nusikaltimus žmogaus gyvybei, sveikatai, asmens laisvei ar turtui, arba pasikėsinimą padaryti tokius nusikaltimus (1999/C 26/06) EUROPOS SĄJUNGOS TARYBA, atsižvelgdama į Europos Sąjungos sutarties K.3 straipsniu grindžiamą Konvenciją dėl Europos policijos biuro įsteigimo (Europolo konvencijos) [1], ypač į jos 2 straipsnio 2 dalį, atsižvelgdama į 1998 m. kovo 19 d. ir gegužės 28–29 d. Taryboje pasiektą susitarimą dėl principo nurodyti Europolui, kai jis pradės savo veiklą, nagrinėti teroristinės veiklos metu padarytus nusikaltimus žmogaus gyvybei, sveikatai, asmens laisvei ar turtui, arba pasikėsinimą padaryti tokius nusikaltimus, atsižvelgdama į Kovos su terorizmu parengiamosios grupės veiklą ir po aptarimo Europolo valdyboje, taip pat suprasdama, kad reikia priimti atskirą sprendimą dėl to, kokie bus to padariniai Europolo biudžetui ir personalui, NUSPRENDĖ: 1 straipsnis Nuo pat savo veiklos pradžios pagal Europolo konvencijos 45 straipsnio 4 dalį, Europolas įgaliojamas nagrinėti teroristinės veiklos metu padarytus nusikaltimus žmogaus gyvybei, sveikatai, asmens laisvei ar turtui, arba pasikėsinimą padaryti tokius nusikaltimus. 2 straipsnis Šis sprendimas įsigalioja 1999 m. sausio 1 d. Priimta Briuselyje, 1998 m. gruodžio 3 d. Tarybos vardu Pirmininkas K. Schlögl [1] OL C 316, 1995 11 27, p. 1. --------------------------------------------------